ענקית הכימיקלים האמריקאית דופונט הודיעה כי תרכוש את חברת רכיבי המזון הדנית דניסקו ב-6.3 מיליארד דולר. דופונט תשלם 5.8 מיליארד דולר במזומן עבור דניסקו ותיטול על עצמה חובות בסך 500 מיליון דולר. העסקה תושלם ברבעון השני של השנה.
"דניסקו היא חברה מצוינת, שותפה מצליחה של דופונט זה זמן רב וחדשנית המחויבת לצמיחה בת קיימא", אמר יו"ר ומנכ"ל דופונט, אלן קולמן. "לדופונט ישנה חטיבה מדעית אטרקטיבית אשר מתאימה לעסקי התזונה, הבריאות ומדעי החיים של דופונט".
דניסקו, אשר פועלת ב-23 מדינות, נוסדה ב-1989 ממיזוגן של כמה חברות תעשייה דניות. החברה משתפת כבר פעולה כיום עם דופונט בפיתוח טכנולוגיית אתנול תאית.